Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (London), ad ki. Magyarországon kihirdette a 2001. évi XI. törvény;
Paragraph Index: 90

c) cseppfolyósított gázkeverék, valamint nyomás alatt oldott gázkeverék esetén: a tömegarányt a gázkeverék teljes tömegének százalékában megadva. 1.2.2.3 A tartályokra vonatkozó mindenféle nyomás (pl. próbanyomás, belsõ nyomás, a biztonsági szelepek nyitónyomása) mindig túlnyomásban van megadva (a légköri nyomáshoz viszonyított túlnyomásban); ezzel szemben a gõznyomás mindig abszolút nyomásban van kifejezve. 1.2.2.4 Ha az ADR töltési fokot ír elõ tartályokra vagy tartányokra, ez mindig 15 °C anyaghõmérsékletre vonatkozik, kivéve, ha más hõmérséklet van megjelölve. 1.3 FEJEZET A VESZÉLYES ÁRUK SZÁLLÍTÁSÁBAN RÉSZT VEVÕ SZEMÉLYEK KÉPZÉSE 1.3 fejezet A veszélyes áruk szállításában részt vevõ személyek képzése 1.3.1 Hatály és alkalmazási terület Az 1.4 fejezetben hivatkozott részt vevõk által alkalmazott, a veszélyes áruk szállításával kapcsolatos munkakört ellátó személyeknek feladatukhoz és felelõsségükhöz igazodó képzésben kell részesülniük a veszélyes árukra vonatkozó elõírásokból. Megjegyzések: 1. A biztonsági tanácsadó képzésére lásd az 1.8.3 szakaszt.

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes